96. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Γ. 36652/2162/72 της 23 Νοεμ./1 Δεκ. 1972 (ΦΕΚ Β΄  1038) Περί συμπληρώσεως και μερικής τροποποιήσεως της υπ’ αριθ. Γ-132309/4842/70 κανονιστικής αποφάσεως του Υπουργού Ναυτιλίας, Μεταφορών και Επικοινωνιών. Έχοντες υπ’ όψιν τας διατάξεις: 1.Του υπ’ αριθ. 634/70 Ν.Δ/τος. 2.Της υπ’ αριθ. Γ-132309/4842/70 ημετέρας κανονιστικής αποφάσεως, εκδοθείσης κατ’ εφαρμογήν του Ν.Δ. 634/70. 3.Του υπ’ αριθ. 1245/72 Ν.Δ/τος, συμπληρούντες τας διατάξεις της προμνησθείσης υπ’ αριθ. Γ132309/4842/70 αποφάσεως, αποφασίζομεν: Ορίζομεν ότι: 1.Το δικαίωμα διακινήσεως άνευ καταβολής κομίστρου ή επί μειωμένη τιμή τοιούτου, το παρασχεθέν εις ωρισμένας κατηγορίας προσώπων βάσει των διατάξεων της παρ. 1, πλην της περιπτ. ις΄ ταύτης, του άρθρ. 1 και των διατάξεων της παρ. 1 του άρθρ. 2 του Ν.Δ. 634/70 δια των λεωφορείων αυτ/των των ΚΤΕΛ, ΕΚΤΕΛ, ΚΤΕΥΛ και ΣΕΚ ισχύει και επί των λεωφορείων του Οργανισμού «Ηλεκτροκίνητα Λεωφορεία Περιοχής Αθηνών-Πειραιώς (ΗΛΠΑΠ)». 2.Το δικαίωμα διακινήσεως άνευ καταβολής κομίστρου δια των λεωφορείων του ΗΛΠΑΠ και ΕΚΤΕΛ παρέχεται προσέτι: α)Εις το εν στολή προσωπικόν κινήσεως (οδηγοί, εισπράκτορες, σταθμάρχαι, ελεγκταί) του ΗΛΠΑΠ. β)Εις το Διοικητικόν και Τεχνικόν Προσωπικόν του ΗΛΠΑΠ. γ)Εις το Διοικητικόν και Τεχνικόν Προσωπικόν της Α.Ε. «ΑΣΠΑ». Το ως άνω δικαίωμα παρέχεται εις το Διοικητικόν και Τεχνικόν Προσωπικόν του ΗΛΠΑΠ και της Α.Ε. «ΑΣΠΑ», επί των γραμμών των συνδεουσών τον τόπον της διαμονής του με τον τόπον εργασίας του και τα Κεντρικά Γραφεία του ΗΛΠΑΠ, της Α.Ε. «ΑΣΠΑ» και του ΕΚΤΕΛ κατά περίπτωσιν. 3.(Αντικαθίσταται η παρ. 1 του εδαφ. β΄ της υπ’ αριθ. Γ. 132309/4842/70 αποφ. Υπ. Συγκοινωνιών, ανωτ. αριθ. 93). 4.(Αντικαθίσταται η παρ. 2ς΄ της ιδίας αποφάσεως). 5.(Αντικαθίσταται η παρ. 2ια΄ της ιδίας αποφάσεως). Κατά τα λοιπά, παραμένουν εν ισχύϊ, αι διατάξεις των υπ’ αριθ. Γ-156422/24.12.1969 και Γ-132309/ 4842/2.10.1970 κανονιστικών αποφάσεων. Η παρούσα δημοσιευθήτω δια της Εφημερίδος της Κυβερνήσεως. 